Мы махуэхэм
Мэкъуауэгъуэм и 18, щэбэт
Азербайджаным щагъэлъапIэ цIыхум и хуитыныгъэхэм я махуэр
Молдовэм и тхыдэджхэм я махуэщ
1761 гъэм Урысей империем унафэ къыщащтащ къэралым къулыкъу хуэзыщIахэм пенсэ яхуэгъэувыным теухуауэ.
1815 гъэм Инджылызымрэ Пруссиемрэ я дзэхэм Бонапарт Наполеон и армэр Ватерлоо къалэ цIыкIум деж щызэтракъутащ.
1889 гъэм США-м щыщ Ричардсон Уильям къигупсысащ сабийхэр къызэрырашэкI гуцIыкIу.
1936 гъэм дунейм ехыжащ совет тхакIуэ, драматург, жылагъуэ лэжьакIуэ Горький Максим.
1946 гъэм Италиер Республикэ хъуащ.
1955 гъэм «Юность» журналым и япэ номерыр къыдэкIащ.
1956 гъэм Налшык музыкэ училищэ къыщызэIуахащ.
1960 гъэм дунейм къытехьащ тхьэмахуэм зэ къыдэкI «За рубежом» журналым и япэ къыдэкIыгъуэр.
1974 гъэм дунейм ехыжащ дзэзешэ цIэрыIуэ, къэрал лэжьакIуэ, Совет Союзым и Маршал Жуков Георгий.
Урысей актёр, режиссёр, СССР-м и цIыхубэ артист, УФ-м и Къэрал саугъэтыр зыхуагъэфэща, къэрал академическэ Театр ЦIыкIум 1988 гъэ лъандэрэ и художественнэ унафэщI Соломин Юрий и ныбжьыр илъэс 81-рэ ирокъу.
СурэтыщI-живописец Индрис Залымхъан къызэралъхурэ илъэс 76-рэ ирокъу.
Инджылызым щыщ музыкант, уэрэджыIакIуэ, композитор, дуней псом цIэрыIуэ щыхъуауэ щыта «Битлз» гуп цIэрыIуэр къызэзыгъэпэщахэм яхэта Маккартни Пол и ныбжьыр илъэс 74-рэ ирокъу.
1949 гъэм къалъхуащ Качиньский зэкъуэш зэтIолъхуэныкъуэхэу Лехрэ (Польшэм и президенту щытащ, 2010 гъэм мэлыжьыхьым и 10-м Смоленск пэмыжы-жьэу кхъухьлъатэ къыщыщехуэхам хэкIуэдахэм ящыщщ) Ярославрэ (Польшэм и премьер-министру щытащ).
Удмуртием и Iэтащхьэ Соловьев Александр и ныбжьыр илъэс 66-рэ ирокъу.
Химие щIэныгъэхэм я доктор, КъБКъМУ-м и профессор Ало Владимир и ныбжьыр илъэс 60 ирокъу.
Эстрадэм и артист, уэрэджыIакIуэ, нэтынхэр езыгъэкIуэкI Галкин Максим и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 26-рэ, жэщым градус 16 — 20 щыхъунущ.
Мэкъуауэгъуэм и 19, тхьэмахуэ
УФ-м щагъэлъапIэ Медицинэм и лэжьакIуэм и махуэр
США-м щагъэлъапIэ пщылIхэр хуит щыхъужа махуэр. 1862 гъэм США-м и президент Линкольн Авраам Iэ тридзащ я къэралым пщылIыгъэр щымыгъэIэжыным теухуа законым.
Журт автономнэ областым щагъэлъапIэ я гербымрэ ныпымрэ я махуэр
1920 гъэм РСФСР-м и ЦIыхубэ комиссархэм я советым щIэныгъэншагъэр гъэкIуэдыным теухуа урысейпсо комиссэ къызэригъэпэщащ.
1991 гъэм советыдзэхэр Венгрием къишыжын яухащ.
Совет тхакIуэ, Социалист Лэжьыгъэм и ЛIыхъужь, Лениным и цIэр зезыхьэ саугъэтым, СССР-м, Белоруссием я Къэрал саугъэтхэм я лауреат Быков Василь къызэралъхурэ илъэс 92-рэ ирокъу.
УФ-м и цIыхубэ артисткэ Селезнёвэ Наталье и ныбжьыр илъэс 71-рэ ирокъу.
Совет хоккеист цIэрыIуэ, къэралым и гуп къыхэхам и гъуащхьэтету щыта, Олимп джэгухэм дыщэ, дыжьын медалхэр къыщызыхьа, СССР-м спортымкIэ щIыхь зиIэ и мастер Мышкин Владимир и ныбжьыр илъэс 61-рэ ирокъу.
Хоккеист цIэрыIуэ, Совет Союзым и гуп къыхэхам хэту Олимп джэгухэм тIэунейрэ щытекIуа, зэ дыжьын медаль къыщызыхьа, СССР-м спортымкIэ щIыхь зиIэ и мастер Макаров Сергей и ныбжьыр илъэс 58-рэ ирокъу.
КъБР-м щIыхь зиIэ и журналист, республикэм и Правительствэм и саугъэтыр зрата БищIо Iэсият къыщалъхуа махуэщ.
Норвегием щыщ спортсмен Дэли Эрленд Бьорн и ныбжьыр илъэс 49-рэ ирокъу. ЛыжэкIэ къызэдэжэн спорт лIэужьыгъуэм абы щиIэ ехъулIэныгъэхэм хуэдэ къихьын зыхузэфIэкIа зэкIэ дунейм щыIэкъым. Ар Олимп Джэгухэм 8 щытекIуащ, дунейм бгъуэнейрэ и чемпион хъуащ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 28-рэ, жэщым градус 18 — 21-рэ щыхъунущ.
Мэкъуауэгъуэм и 20, блыщхьэ
Зи псэупIэр IэмалыншагъэкIэ зыхъуэжын хуей хъуахэм я дунейпсо махуэщ
Зоопаркхэм щаIыгъ пылхэр хъумэным и дунейпсо махуэщ
Узбекистаным и щхьэхуитыныгъэм и махуэщ. 1990 гъэм къащтащ я къэрал суверенитетым теухуа декларацэр.
Аргентинэм и лъэпкъ ныпым и махуэщ
1933 гъэм СССР-м и прокуратурэ нэхъыщхьэр къызэрагъэпэщащ.
1957 гъэм Москва Союзхэм я Унэм и Колоннэ залышхуэм къыщызэIуахащ Къэбэрдей-Балъкъэр АССР-м гъуазджэмрэ литературэмкIэ и гъэлъэгъуэныгъэр.
1991 гъэм Германием и парламентымрэ правительствэм хэтхэмрэ унафэ къащтащ къэралым и къалащхьэр Бонн ирахыу Берлин яхьыным теухуауэ.
Шэрджэс тхакIуэ Кхъуэхъу Цуцэ къызэралъхурэ илъэс 96-рэ ирокъу.
Совет усакIуэ, зэдзэкIакIуэ, СССР-м и Къэрал саугъэтым и лауреат Рождественский Роберт къызэралъхурэ илъэс 84-рэ ирокъу.
Биологие щIэныгъэхэм я доктор, МКъУ-м и профессор, жылагъуэ лэжьакIуэ Дроздов Николай и ныбжьыр илъэс 79-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 24 — 28-рэ, жэщым градус 18 — 22-рэ щыхъунущ.
